[{"text_idx": "#000000", "text": "Por la 109-a Universala Kongreso de Esperanto (UK), okazonta en 2024, la estraro de UEA unuanime elektis Tanzanion kiel kongreslandon. La unuan fojon UK okazos en la kontinento Afriko. La gastiga urbo Arus\u0302o estas internacia turisma destino, sed ne nur: g\u0302i ankau\u0306 estas grava diplomatia urbo, la sidejo de la Orient-Afrika Komunumo kaj de la Afrika Kortumo de Afrika Unio."}, {"text_idx": "#000001", "text": "La regiono de Arus\u0302o log\u0302igas pli ol 2 milionojn da homoj. G\u0302i trovig\u0302as je la orienta branc\u0302o de la Granda Rift-valo sub modera klimato. La granda urbo estas proksima al la nacia parko Serengeti, la konservada areo Ngorongoro, la nacia parko Lago Manyara, la gorg\u0302o Olduvai, la nacia parko Tarangire, la monto Kilimang\u0302aro kaj la monto Meru en la nacia parko Arus\u0302o mem."}, {"text_idx": "#000002", "text": "La Esperanto-asocio de Tanzanio (EATA) invitis kongresi en Arus\u0302o post multjara laboro de la Afrika Komisiono de UEA, kiu plenumis la taskon kunordigi la landajn asociojn en la kontinento por difini la gastiganton de la unua UK en Afriko. La kunlaboro estis multhoma kaj internacia. Per tiu decido ankau\u0306 la estraro de UEA plenumas devon de la asocio, kiu en la pasinta jardeko deklaris la okazigon de UK en Afriko kiel strategian elementon por UEA."}, {"text_idx": "#000004", "text": "Indas ankau\u0306 alig\u0302i al la 108-a UK okazonta en 2023 en Torino, kiu devos kalkuli je speciala partopreno de tanzanianoj: uk.esperanto.net/2023. La nuna favorpreza alig\u0302periodo finig\u0302as en la 31-a de marto 2023."}, {"text_idx": "#000005", "text": "Fonto: Gazetaraj Komunikoj de UEA"}]